80 



dánál : 20 — 22 n ; a bal szarv hossza a harántbarázdától számítva : 45 fi ; 

 míg a jobbé : 20 — 22 /^ .; a test lapított felének legnagyobb szélessége : 

 70 — 75 11 ; és hossza a barázdától számítva : 75 — 90 ii.. 



A test protoplasma állománya finoman szemcsézett s különösen tömöt- 

 ten a test hátsó felében s a harántbarázda közelében, míg a test mellső, lapí- 

 tott felében a szemcsék már ritkulnak, úgy, hogy csúcsa felé a testállomány 

 már teljesen egyneműnek látszik (III. tábla 7. 9. ábra.) A tojásdad alakú és 

 finoman szemcsézett mag a haránt barázda irányában s illetőleg a hossz- 

 barázda közelében fekszik. 



Eme feltűnő fajt csupán két alkalommal találtam a nápolyi öböl fölű- 

 leti habjában, még pedig április havában. 



6. Ceratoûhorris trident ata, n. sp, 

 (III. tábla, 3. ábra.) 



Teste tojásdad, a harántbarázda által két egyenlőtlen félre osztott, 

 melyek közül a kisebb kúpalakú, csúcsán egy nagyobb és egy kisebb halmocs- 

 kával, a másik ellenben sűvegszerű, mellső harmadában kissé öblözött és 

 kerekített csúcsán három tűskével ékített. E tüskék hegyesek, kissé íveltek 

 és egy finom sejtszerűen hálózott merev, átlátszó hártyáslemez vonul rajtuk 

 végig. A harántbarázda tekintélyes övet képez alsó és felső gallérral, a 

 melyek rostozott hártyából állanak. A pánczél fölülete kis pontocskákkal 

 meglehetős tömötten ékített (III. tábla 3 ábra). 



Hossza: 90 //.; legnagyobb szélessége: 72^«. 



A genusnak eddig ismert egyetlen fajától a Geraiochorris Jiorrida-től 

 abban különbözik, hogy mint láttuk, ez új fajnak csupán egyik csúcsán van- 

 nak tűskék. 



A nápolyi öböl fölületi habjában április hó folyamán találtam pár 



példányát. 



7. Dinophysis armata, n. sp. 



(III. tábla. 6. ábra). 



Teste gömbölyded, a haránt barázda által két egyenlőtlen félre osztott, 

 melyek közül a kisebb egészen sima fölületü, míg a nagyobb öt vastag tüs- 

 kével s ezek között a harántbarázdától eredő átlátszó, hálószerűleg erezett 

 finom merev hártyával ékített. A harántbarázda erőteljes övet képez két gal- 

 lérral, melyek rostozott merev hártyából állanak és gyengén kifelé hajlanak. 

 A tüskék közül kettő a harántbarázda közelében fekszik a testnek két ellen- 

 kező oldalán, a más három pedig a csúcson oly formán, hogy egyik épen a 

 csúcs közepén, a más kettő pedig két ellenes oldalán. (III. tábla. 6. ábra.) 

 A két felső tüske lefelé, a csúcs két oldalán ülők befelé, tehát egymás ellené- 

 ben íveltek, míg a csúcs közepén ülő majdnem egyenesen hátrafelé irányuló. 

 A hálózottan erezett hártya, mint említem, a harántbarázdától ered, a két 



